open-index/open-wikipedia-markdown huggingface dataset:
Heidelberg, Gauteng

**Heidelberg** is 'n dorp met 35&nbsp;563 inwoners in die Gautengprovinsie van Suid-Afrika. Heidelberg is geleë aan die voet van die Suikerbosrand, langs die N3-snelweg wat Johannesburg met Durban verbind. Die dorp het in 1862 ontstaan as 'n handelstasie, opgerig deur 'n Duitser, ene H.J. Uekermann.

## Besienswaardighede 
* Heelwat van die geboue wat dateer uit die tydperk 1890 tot 1910 het behoue gebly en is steeds kenmerkend van Heidelberg.
* Die huis van A.G. Visser, die bekende Afrikaanse digter, is geleë in die dorp.
* Die Heidelberg-konsentrasiekamp-begraafplaas van vroue en kinders wat gesterf het gedurende die Tweede Vryheidsoorlog.
* Heidelberg-Vervoermuseum is gesluit nadat *British American Tabacco* hul geldelike steun onttrek het.
* Die Suikerbosrand-natuurreservaat het 'n groot verskeidenheid dier-, plant- en voëlspesies.
* Heidelbergkloof was 'n gewilde ontspanningsoord met verskeie fasiliteite soos swem, piekniek en kampering, dit is nou 'n eksklusiewe woonbuurt met toegangsbeheer.
* Daar is 'n gedenkteken vir die Driemanskap wat die Zuid-Afrikaansche Republiek in 1880 voorlopig uit Heidelberg bestuur het.
* Die Nederduitse Gereformeerde Kerk, ingewy in 1890, is tot 'n nasionale monument verklaar.
* Heidelbergstadsaal, ontwerp deur Gerard Moerdijk, 1937

## Distrik 
Die distrik is 3&nbsp;724&nbsp;km2 groot. Die belangrikste produkte is suiwel, beesvleis en mielies.

## Sien ook 
* Driemanskap-monument
* Gereformeerde kerk Heidelberg
* Ander dorpe en stede met die naam Heidelberg
* Lys van dorpe in Suid-Afrika

## Verwysings 
* Kruger, Elfriede: Waar ou Heidelberg hang ...In: Suid-Afrikaanse Panorama. Jaargang 35, nr. 4, Julie/Augustus 1990. ISSN 0491-4783

## Eksterne skakels 
* Google-kaart
Toepassingsagteware

[duimnael|regs|275px|[LibreOffice Writer]]

**Toepassingsagteware** is gewoonlik die rekenaarprogramme wat gebruik word vir die uitvoer van 'n spesifieke taak. Dit staan in kontras met 'n stelselsagteware wat die basiese stel programme is wat toelaat dat programme toegang kan verkry tot die hardeware, en gebruik word om toepassingsagteware uit te voer.

## Voorbeelde van toepassingsagteware 
*Rekeningkundige pakkette
*Vertalers en Interpreteerders
*Rekenaarspeletjies
*Kriptografiese programme
*Opvoedkundige sagteware
*E-posprogramme
*Grafiese programme
*Sigblaaie
*Webblaaiers
*Woordverwerkers

## Sien ook 
* Sagteware
* Rekenaarwetenskap
Sagteware

**Sagteware** (ook **programmatuur** genoem, teenoor "apparatuur" of "hardeware") is 'n generiese begrip vir 'n georganiseerde groep(e) kode wat instruksies verteenwoordig wat uitgevoer word deur 'n rekenaar. Sagteware word gewoonlik eers geskryf as bronkode, en dan verwerk na binêre formaat wat spesifiek is aan die verwerker of omgewing waarin die kode uitgevoer word.

Sagteware word gewoonlik verdeel in twee hoofkategorieë: stelselsagteware wat die basiese nie-taak-spesifieke funksies van die rekenaar verskaf, en toepassingsagteware wat gebruik word om spesifieke gebruiker-verwante take uit te voer.

Die begrip is die eerste keer in hierdie konteks gebruik deur John W. Tukey in 1957.

## Stelselsagteware 
Stelselsagteware is verantwoordelik vir die beheer, integrasie en bestuur van die individuele hardewarekomponente van 'n rekenaarstelsel so dat ander sagteware en die gebruikers van die stelsel dit sien as 'n funksionele eenheid sonder om besorgd hoef te wees oor die lae-vlak details soos byvoorbeeld die verskuiwing van data vanaf die geheue na die hardeskyf, of die vertoon daarvan op die skerm.

Stelselsagteware bestaan uit dinge soos 'n bedryfstelsel en 'n aantal fundamentele nutsprogramme, soos programme wat lêers manipuleer, stelseladministrasie verrig en wat hardeware- en netwerkkonfigurasie doen.

## Toepassingsagteware 
Toepassingsagteware word gebruik om ander take, buiten die bestuur van die rekenaarstelsel, uit te voer. Toepassingsagteware kan bestaan uit 'n enkele program, byvoorbeeld 'n teksredigeerder; 'n aantal programme (gewoonlik genoem 'n sagteware pakket wat saam werk om 'n taak uit te voer, byvoorbeeld 'n sigblad; 'n groter versameling (of suite) van onafhanklike programme wat vir verwante take gebruik word soos byvoorbeeld 'n kantoorproduktiwiteit-suite wat bestaan uit 'n woordverwerker, sigblad, ens.

## Sagtewareontwikkeling 
Sagteware word amper altyd ontwikkel met behulp van een of meer programeertale. Verskeie nutsprogramme word moontlik gebruik in die proses:
* 'n teksredigeerder of 'n geïntegreerde ontwikkelingsomgewing
* vertalers of interpreteerders
* ontfoutingsprogramme

## Verwante artikels 
* Verwerking
* Rekenaarwetenskap
* Rekenaarprogrammering
* Sagteware ingenieurswese
* Algoritme
* Fermatuur
Rekeningkundige pakket

**Rekeningkundige pakkette** is rekenaarsagteware (gewoonlik 'n databasis) wat rekeningkundige funksies elektronies verrig. Toepaslike finansiële data en inligting word byeengebring, geklassifiseer, verwerk en ontleed.

## Modules 
Dit sluit dikwels die volgende modules in:
* Algemene grootboek
* Debiteure en fakturering
* Krediteure
* Voorraad
* Klantebestellings
* Salarisse en lone
* Vervaardiging

## Besigheid – Hoë-Mark 
Die mees komplekse en duurste rekeningkunde sagteware is gewoonlik 'n komponent van 'n uitgebreide stel sagteware wat bekend staan as ERP (*Engels Enterprise resource planning*)

Verskaffers sluit in:
* SAP
* Baan
* Oberon-bwa
* Oracle Applications
* PeopleSoft (besit ook J.D. Edwards)
* Lawson

## Eksterne skakels 
### Persoonlike boekhou 
* GnuCash – Vrye sagteware vir UNIX en OS X.

### Besigheid – Lae-vlak 
Verskaffers sluit in:
* Sage , tans die eienaars van verskeie pakkette (CPA, Best, TAS, Sage Line, Oberon-bwa, Gandke & Schubert)
* Intuit  – Quickbooks is Intuit se oplossing vir besigheidsrekeningkunde.
* Microsoft – Sekere weergawes van *Microsoft Money* sluit rekeningkunde nutsprogramme in vir klein besighede.

### Besigheid – Middel-Mark 
Verskaffers sluit in (eksterne verwysings):
* Agresso
* Deltek
* Microsoft (besit nou *Axapta, Great Plains, Navision*, Business Management Systems p2p en *Solomon*)
* Accounting Software Directory 
* RSA Software se *Business Solutions version 6*
SAP (maatskappy)

**SAP** is die naam van 'n Duitse sagteware-reus. Hulle produkte sluit sagteware vir ERP (*Engels: Enterprise resource planning*) in. Die naam kom van die akroniem vir *Systeme, Anwendungen, Produkte in der Datenverarbeitung* wat beteken "Sagteware - Toepassings - Programme".

Die maatskappy se hoofproduk is SAP R/3 (die nuwe naam is mySAP).

## Verwysings 
## Eksterne skakels 
* Amptelike webwerf
* www.sap.info/en/
* SAP Blog
* SAP Business, Help
Londen-maraton

duimnael|Abel Kirui en Wilson Kipsang tydens die Londen-maraton in 2012.
Die **Londen-maraton** (Engels: *London Marathon*) vind sedert 1981 jaarliks plaas in Londen in die Verenigde Koninkryk. Die maraton vind plaas oor die tradisionele afstand van 26 myl en 385 jaart (42,195&nbsp;km). Die maraton is egter nie konvensioneel nie, dit is bedoel as 'n groot sportfees en -viering, en het ook so geword.

Die wedloop is op die been gebring deur Chris Brasher, 'n voormalige olimpiese hinderniskampioen en sportjoernalis, wat geïnspireer is deur die New York-maraton.

## Eksterne skakels 
* Amptelike webwerf
* www.42k195.com
MacOS

**macOS**, voorheen bekend as **Mac OS X** en **OS X**, is 'n bedryfstelsel vir tafel- en skootrekenaars van die Kaliforniese harde- en sagteware-onderneming Apple Inc.. Mac OS X is in 2001 vrygestel, eerder as Mac OS X, 10.0. Die nuutste weergawe van die bedryfstelsel is macOS 10.15 (macOS Catalina) as opvolger van macOS Mojave (macOS 10.14). Nog in 2020 word die vrystelling van macOS Big Sur verwag, genoem na 'n Kaliforniese kusstreek. Die nuwe bedryfstelsel sal as macOS 11 bekendstaan en beteken dat Apple ná byna twee dekades van macOS10 na 11 oorgaan. Die nuwe bedryfstelsel is die eerste wat sonder Apple se vroeëre hoofontwerper Jonathan Ive ontwikkel is.

Kenmerkend vir macOS is die objekgeoriënteerde gebruikerskoppelvlak (met 'n stabiele oopbron-Darwin- en BSD-Unix-bedryfstelsel in sy kern) en UNIX-03-gesertifiseerde koppelvlakke. macOS is die kommersieel suksesvolste Unix-stelsel vir persoonlike rekenaars en het daarnaas as basis gedien vir nuwe Apple-toestelle soos iPod en iPhone. Darwin dien as gemeenskaplike basis (as *core operating system* of kernbedryfstelsel met XNU-hibiriedkern). Gemodifiseerde variante van macOS dien as bedryfstelsel vir iPhone, iPad, iPod Touch, Apple Watch en Apple TV.

Apple Inc. se lisensiebepalings beperk die gebruik van macOS tot die onderneming se eie hardeware.

## Verwysings 
## Eksterne skakels 
*  Apple se hoofblad vir die macOS-bedryfstelsel
151

Die **jaar 151** was 'n gewone jaar wat volgens die Gregoriaanse kalender op 'n Vrydag begin het. Dit was die 51ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Mitilene en Smirna word verwoes in 'n aardbewing.

## Geboortes 
*

## Sterftes 
*
152

Die **jaar 152** was 'n skrikkeljaar wat volgens die Gregoriaanse kalender op 'n Saterdag begin het. Dit was die 52ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* 16 Januarie – Pous Keladionus van Alexandrië volg Markianus as Patriarg van die Kerk in Alexandrië op.
* Geringe opstande kom in Mauritanië teen die Romeinse oorheersing voor.
* Die gereelde Romeinse leërveldtogte sedert 144 in Mauritanië kom tot 'n einde.
* Die Chinese oorheersing van die Tarimkom begin te verswak.

## Geboortes 
* Bao Xin, generaal van die Han-dinastie († 192).
* Zhang Hong, minister van die Wu–dinastie († 212).

## Sterftes 
* Keiserin Dowager Ming Yan van die Han–dinastie

* 1 Januarie – Pous Markianus van Alexandrië agtste patriarg van die Kerk in Alexandrië (* ?)
Sanskrit

**Sanskrit** (Devanagari: संस्कृत, *saṃskṛta*, [ˈsɐ̃skr̩tɐ], ; letterlik: "saamgestel, versier, gevorm"), ook **Oud-Indies** genoem, is een van die Indo-Europese tale en behoort tot die Indo-Ariese en Indo-Irannese taalgroep. Dit was die klassieke taal van die Indo-Ariese bevolking van die Indiese subkontinent. Sanskrit is van vóór 1200 v.C. tot vandag gebruik as literêre taal, maar is sedert 500 v.C. nie meer die gesproke taal van die massa nie. Sanskrit is een van die amptelike tale van Indië naas Engels en Hindi en van die Indiese deelstaat Uttarakhand. Weens Sanskrit se godsdienstige belangrikheid vir Asiatiese Suid-Afrikaners verwys die Artikel 5 van die Grondwet van Suid-Afrika ook na Sanskrit.

[duimnael|links|Die woord "Sanskrit" (संस्कृत) in die [Devanagari-skrif]]
[duimnael|links|Devimahatmya in Sanskrit op palmblare, [Nepal, 11de eeu]]
[duimnael|links|Sanskritteks in verskeie skrifstelsels: "Mag [Shiva diegene seën wat van die taal van gode hou." (Kālidāsa)]]
Sanskrit is die liturgiese taal van Brahmanisme, Boeddhisme, Djainisme en Hindoeïsme. Deur die verspreiding van hierdie godsdienste het dit die *lingua franca* van die oudheid en die Middeleeue in Suid-, Suidoos- en dele van Sentraal-Asië geword.

In Sanskrit is die verbale byvoeglike naamwoord *sáṃskṛta-* 'n saamgestelde woord bestaande uit *sam* ("saam, goed, vervolmaak") en *krta-* ("gemaak, gevorm, werk"). Dit dui dus op 'n werk wat "goed voorbereid, suiwer en volmaak, gepoleer, heilig" is. Die teenoorgestelde van Sanskrit is Prakrit (*Prākṛta*; letterlik: "natuurlik").

Die grammatika van Sanskrit is uitvoerig beskryf deur die grammatikus Panini (hy het omtrent die 7de of die 3de eeu voor Christus geleef), wie se werk uiteindelik 'n sterk "voorskrywende" funksie gekry het, na mate die volkstaal geleidelik van die geleerde Sanskrit wegbeweeg het. Danksy Panini kan ons die taal se verbuiginge, vervoeginge en aksente bestudeer. Sy noukeurige beskrywinge stel Indo-Europeërs in staat om, met die hulp van die Oud-Griekse en Litause verbuigings- en aksentpatrone, 'n noukeuriger indruk te kry van die sintaks en klanke van die Proto-Indo-Europese taal, waarvan wetenskaplikes aanneem dat dit die oorsprong van alle vroeër en huidige Indo-Europese tale was.

Sanskrit is die oudste bekende, en derhalwe belangrikste, Indo-Europese taal. Die oudste vorm van Sanskrit word Vedies genoem, na die Vedas; religieuse tekste. Vir Suid-Asië speel Sanskrit 'n soortgelyke rol as Latyn vir Europa of Hebreeus of Aramees vir die antieke en moderne Jode.

*Sanskrit* is afgelei van die woorddele *sam-* ("saam") en *krtam* (""geskape"); wat inhou dat die taal veronderstel was om volmaakter te wees as Prakrit; die eweneens Indo-Ariese volkstaal van die ongeletterde massas. Bekende Afrikaanse leenwoorde uit Sanskrit sluit Ariër, Asjram, Awatar, Bhagwan, Chakra, Goeroe, Joga, Karma, Mandala, Mantra, Nirwana, Swastika en Tantra in.

## Verwysings 
## Eksterne skakels 
*  
*
168

Die **jaar 168** was 'n skrikkeljaar wat volgens die Gregoriaanse kalender op 'n Vrydag begin het. Dit was die 68ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* Marcus Aurelius en Lucius Verus verdryf die Marcomanne in Dacia.
* 22 Junie – Die Romeine verslaan die Masedoniërs by die Slag van Pynda.

## Geboortes 
*

## Sterftes 
* Claudius Ptolemeus, ’n Romeinse wiskundige, sterrekundige, aardrykskundige, astroloog en musiekteoretikus, asook die digter van ’n enkele puntdig in die *Anthologia Graeca* (* ±90).
* Pous Anicetus, kan 153 ook wees, die elfde pous van die Rooms-Katolieke Kerk (*onbekend).
Mercedes-Benz

duimnael|links|Mercedes W154
duimnael|links|Mercedes-Benz 300SL
duimnael|links|Mercedes-AMG GT
duimnael|links|Mercedes-AMG One

**Mercedes-Benz** is 'n handelsmerk vir motors en vragmotors van die Daimlermaatskappy (voorheen Daimler-Benz en DaimlerChrysler genoem), algemeen bekend as **Mercedes**.

Die oorsprong van die maatskappy dateer terug tot die 1800's. Beide Gottlieb Daimler en Karl Benz het onafhanklik die motorkar uitgevind, redelik naby aan mekaar in die suidweste van Duitsland. Daimler en Wilhelm Maybach was ook tesame die uitvinders van die vierslagenjin en beide het gewerk in Bad Cannstatt naby Stuttgart. Benz se winkel was in Mannheim geleë naby Heidelberg. Interessant genoeg is daar geen rekord dat die twee uitvinders mekaar ooit ontmoet het nie.

In Suid-Afrika is die Mercedes-aanleg op die Wesbank in Oos-Londen geleë. 'n Reuse verskepingsterminaal vir beide in- en uitvoer van Mercedesprodukte is sedert 2002 in die Oos-Londense hawe gebou.

## Galery 

Lêer:Mercedes-Benz220-1952.JPG|Mercedes-Benz 220 (1952)
Lêer:Bundesarchiv B 145 Bild-F003556-0002, Sindelfingen, Mercedes Autowerk.jpg|Daimler-Benz 190 (1956)
Lêer:Mercedes SLK 200 schwarz.jpg|Mercedes-Benz SLK 200 (1996–2004)
Lêer:Mercedes-Benz SLR silver.jpg|Mercedes-Benz SLR
Lêer:Mercedes-Benz W169 20060311.jpg|A-klas 5-deur (W169)
Lêer:Mercedes-Benz W204 Avantgarde AMG-Sport.JPG|C-klas (W204)
Lêer:Black ml63amg.jpg|ML63 
2014_Mercedes-Benz_C200_SE_Executive_Automatic_2.0_Front.jpg|2014 Mercedes-Benz C200 SE Executive Automatic 2.0

## Sien ook 
* Mercedes-Benz Suid-Afrika‎

## Eksterne skakels 
* Mercedes-Benz: Suid-Afrika
* Nie-amptelike Mercedes-Benz Webjoernaal
26 Maart

**26 Maart** is die 85ste dag van die jaar in die Gregoriaanse kalender (86ste in 'n skrikkeljaar). Daar volg nog 280 dae.

## Gebeure 
* 655 – Pous Martinus I kom as banneling aan in Cherson, Krim.
* 668 – Pous Vitalianus wy Theodorus van Tarsus tot aartsbiskop van Kantelberg.
* 752 – Pous Stefanus II volg Pous Sagarias (of Pous Stefanus (II)) op.
* 1027 – Pous Johannes XIX kroon Koenraad II van Duitsland en sy vrou Gisela tot keiser en keiserin van die Heilige Romeinse Ryk.
* 1268 – Pous Clemens IV verklaar hertogin St. Hedwig van Silesië heilig.
* 1547 – Giovanni Maria Ciocchi del Monte (later Pous Julius III) verplaas die konsilie van Trente na Bologna.
* 1618 – Pous Paulus V stel Henri de Gondi, biskop van Parys en Francisco Gómez Rojas de Sandoval, hertog van Lerma aan as kardinale.
* 1804 – Pous Pius VII stel Carlo Oppizzoni, aartsbiskop van Bologna aan as kardinaal.
* 1812 – ’n Aardbewing verwoes Caracas, Venezuela.
* 1898 – Die regering van die Zuid-Afrikaansche Republiek proklameer die Sabi-wildreservaat in die Laeveld.
* 1953 – Jonas Salk, kondig sy ontdekking van die polio-entstof aan.
* 1993 – Die bekende 32 Bataljon van die Suid-Afrikaanse Weermag (SAW) word formeel ontbind as deel van die onderhandelinge met die ANC.
* 1999 – Die Melissa rekenaarwurm affekteer e-posstelsels dwarsoor die wêreld.

## Geboortes 
* 1867 – Sir Arnold Theiler, Suid-Afrikaanse bakterioloog († 1936).
* 1874 – Robert Frost, Amerikaanse digter († 1963).
* 1884 – Wilhelm Backhaus, Duitse pianis en pedagoog († 1969).
* 1898 – Anders Birger Bohlin, Sweedse paleontoloog († 1990).
* 1911 – Tennessee Williams, Amerikaanse dramaturg († 1983).
* 1922 – Hennie Muller, Suid-Afrika se twee-en-twintigste Springbokkaptein († 1977).
* 1931 – Leonard Nimoy, Amerikaanse akteur, regisseur, digter, musikant en fotograaf († 2015).
* 1940 – James Caan, Amerikaanse akteur († 2022).
* 1940 – Nancy Pelosi, Amerikaanse politikus.
* 1944 – Diana Ross, Amerikaanse sangeres.
* 1947 – Subhash Kak, Indies-Amerikaanse rekenaarwetenskaplike en digter.
* 1947 – John van Reenen, voormalige Suid-Afrikaanse wêreldrekordhouer in skyfwerp († 2018).
* 1948 – Steven Tyler, Amerikaanse sanger en akteur.
* 1952 – Gary Ruvkun, Amerikaanse molekulêre bioloog en Nobelpryswenner.

## Sterftes 
* 1827 – Ludwig van Beethoven, Duitse komponis (* 1770).
* 1861 – Hans Dons de Lange, 'n Voortrekkerverkenner (* 1799).
* 1898 – William Atherstone, Suid-Afrikaanse geneesheer en geoloog (* 1814).
* 1902 – Cecil John Rhodes, Britse staatsman en stigter van die kolonie Rhodesië (* 1853).
* 1923 – Sarah Bernhardt, Franse toneelspeelster en rolprentaktrise (* 1844).
* 1957 – Édouard Herriot, Franse politikus (* 1872).
* 1973 – Noël Coward, Britse akteur, sanger en skrywer (* 1899).
* 1977 – Dirk Ziervogel, Suid-Afrikaanse kenner van Bantoetale (* 1917).
* 1987 – Eugen Jochum, Duitse dirigent (* 1902).
* 2005 – James Callaghan, Eerste Minister van die Verenigde Koninkryk (* 1912).
* 2013 – Morkel van Tonder, Afrikaanse radio-omroeper (* 1923).
* 2015 – Tomas Tranströmer, Sweedse skrywer en wenner van die Nobelprys vir Letterkunde (* 1931).
Caracas

**Caracas** is die hoofstad en grootste stad van Venezuela. Dit is geleë in die noorde van die land, net suid van die kus van die Karibiese See. In 2011 het die stad 'n bevolking van 7&nbsp;412&nbsp;811 gehad. Die stad het vyf *muncipios*: Libertador, Chacao, Baruta, Sucre en El Hatillo.

Die stad is op 25 Julie 1567 deur Spaanse conquistadores onder Diego de Losada as *Santiago de León de Caracas* gestig.

Twee van Suid-Amerika se belangrikste persone is hier gebore, Francisco de Miranda (1750) en "El Libertador" Simón Bolívar (1783).

'n Aardbewing het die stad op 26 Maart 1812 verwoes.
Melissa rekenaarwurm

Die **Melissa Wurm**, ook bekend as "Mailissa", "Simpsons", "Kwyjibo", of "Kwejeebo", is 'n rekenaarwurm wat ook funksioneer as 'n makrovirus.

## Geskiedenis 
Die wurm is die eerste keer gevind op 26 Maart, 1999. Melissa het wêreldwyd een van die berugste rekenaarwurms geword. Dit het tot gevolg dat E-posstelsels verstop raak met e-pos wat deur die virus versprei word sodat die posstelsels ophou funksioneer.

Melissa was die eerste keer versprei in die "Usenet" besprekingsgroep "alt.sex". Die virus was binne 'n lêer genoem "`List.DOC`", wat wagwoorde bevat vir toegang tot 80 pornografiese webwerwe. Die wurm se oorspronklike vorm is gestuur via e-pos aan baie mense.

Melissa is geskryf deur David L. Smith in Eatontown, New Jersey, en hy het die virus vernoem na 'n skootdanseres wat hy ontmoet het in Florida. Die skepper van die virus het homself *Kwyjibo* genoem, maar was dieselfde as die makrovirusskrywers *VicodinES* en *Alt-F11* wat 'n aantal Word-lêers besit het met dieselfde Globale Unieke Identifiseerder (Engels: *Globally Unique Identifier*) (GUID), 'n serie-nommer wat vroeër gegenereer was met die netwerkkaart "MAC address" van 'n rekenaar. Smith is gevonnis tot 20 maande tronkstraf in 'n federale tronk en beboet met $5000.

## Eksterne skakels 
* F-Secure se Melissa-bladsy
Valencia

**Valencia** kan na een van die volgende verwys:

* Valencia, Spanje, 'n stad in Spanje.
* Valencia, Venezuela, die hoofstad van Carabobo, een van die state of provinsies van Venezuela.
Carabobo

regs|duimnael|200px|Vlag van Carabobo.
regs|duimnael|200px|Monument van Carabobo
[links|duimnael|250px|Ligging van Caraboda in [Venezuela.]]

**Carabobo** is een van die state van Venezuela. Die hoofstad van Carabobo is Valencia.  Hierdie staat is ongeveer twee ure (met 'n voertuig) wes van die land se hoofstad Caracas geleë.
Valencia, Venezuela

**Valencia** is 'n stad in die noorde van Venezuela en net suid van die Karibiese See se kus geleë. Die stad is op 25 Maart 1555 deur Spaanse conquistadores as *Nueva Valencia del Rey* gestig en is na Valencia in Spanje genoem. Valencia is die hoofstad van die Venezolaanse deelstaat Carabobo en die tweede grootste stad van die land net na die hoofstad Caracas. Valencia is sowat 172&nbsp;km oos van die Venezolaanse hoofstad geleë en die hoofsentrum van industriële ontwikkeling in die land.
Lys van nedersettings in Venezuela

**Venezuela** is verdeel in 23 state (*estados*), een federale distrik (*distrito capital*) en een afhanklike gebied (*dependencia federal*), aangedui deur 'n sterretjie (*). Hier volg 'n lys van die state met hulle hoofstede en ander stede:

* **Amazonas**
**Puerto Ayacucho

* **Anzoategui**
*Barcelona

* ** Apure**
**San Fernando de Apure

*** Aragua**
**Maracay

*** Barinas**
**Barinas

*** Bolívar**
**Ciudad Bolívar

*** Carabobo**
**Valencia

*** Cojedes**
**

*** Delta Amacuro**
**Tucupita
 
*** Falcon**
**Coro

*** Federale Afhanklikheid ***
**

*** Federale Distrik ***
**

*** Guarico**
**San Juan de los Morros

*** Lara**
**Barquisimeto

*** Merida**
**Mérida

*** Miranda**
**Los Teques

*** Monagas**
**Maturin

*** Nueva Esparta**
**La Asunción

*** Portuguesa**
**Guanare
 
*** Sucre**
**Cumaná

*** Tachira**
**San Cristobal

*** Trujillo**
**Trujillo

*** Vargas**
**

*** Yaracuy**
**San Felipe

*** Zulia**
**Maracaibo
Tracy Chapman

**Tracy Chapman** (gebore 30 Maart 1964) is 'n Amerikaanse sangeres en liedskrywer, bekend vir 'n aantal steeds gewilde liedere, soos "Fast Car" en "Give Me One Reason".

Tracy Chapman het ook opgetree by Nelson Mandela se 70ste verjaarsdagpartytjie.Op 16 April 2023 het die Suid-Afrikaanse Presidensie aangekondig dat sy saam met ander 'n Nasionale Orde – *The Order of the Companions of O. R. Tambo* – beloon sal word wat "erkenning gee aan vooraanstaande buitelandse burgers vir vriendskap wat aan Suid-Afrika getoon is. Dit is dus 'n orde van vrede, samewerking en aktiewe uitdrukking van solidariteit en ondersteuning." Die orde is in Silwer aan haar toegeken "vir haar bydrae tot die stryd vir vryheid deur deel te neem aan pogings om Nelson Mandela te bevry en bewusmaking van menseregteskendings wêreldwyd." 'n Toekenningseremonie vir die orde is op 28 April 2023 gehou.

## Albums 
* *Tracy Chapman* (1988)
* *Crossroads* (1989) 
* *Matters of the Heart* (1992)
* *New Beginnings* (1995)
* *Telling Stories* (2000)
* *Let It Rain* (2002)
* *Where you live* (2005)
* *Our bright future* (2008)

## Verwysings
Eric Clapton

**Eric Patrick Clapton** (* 30 Maart 1945) is 'n Britse kitaarspeler en sanger, ook genoem *slowhand* of, gedurende die  1960's, *god*. Hy het in die 1960's as 'n blues-musikant gewild geword en talle albums opgeneem. Van sy bekendste treffers sluit in "*Layla*" en "*I Shot the Sheriff*".

## Albums 
duimnael|Eric Clapton in 1974
duimnael|Yvonne Elliman en Eric Clapton in 1975

* *Eric Clapton* (1970)
* *Layla and Other Assorted Love Songs* (as Derek and the Dominoes, 1970)
* *Live at the Fillmore* (as "Derek and the Dominoes") (1973, regstreeks 1970)
* ''Eric Clapton's Rainbow Concert* (1973, regstreeks 1972)
* *461 Ocean Boulevard* (1974)
* *There's One In Every Crowd* (1975)
* *E.C. Was Here* (1975, regstreeks 1975)
* *No Reason To Cry* (1976)
* *Slowhand* (1977)
* *Backless* (1978)
* *Just One Night* (1980, regstreeks 1979, dubbelskyf)
* *Another Ticket* (1981)
* *Time Pieces: Best Of Eric Clapton* (1982, uit 1969–1979)
* *Money And Cigarettes* (1983)
* *Too Much Monkey Business* (1984)
* *Behind The Sun* (1985)
* *August* (1986)
* *Crossroads* (1988, stel)
* *Homeboy* (1989)
* *Journeyman* (1989)
* *The Layla Sessions* (as "Derek and the Dominoes", 1990, 20ste herdenkinguitgawe, stel)
* *24 Nights* (1991, regstreeks 1990)
* *Rush* (1992)
* *Unplugged* (1992, regstreeks 1991)
* *From The Cradle* (1994)
* *The Cream Of Clapton* (1995, regstreeks)
* *Crossroads 2: Live In The Seventies* (1996, regstreeks van 1974 tot 1978, vierledige CD-stel)
* *Pilgrim* (1998)
* *The Blues* (1999, dubbelskyf)
* *Riding With The King* (2000)
* *Reptile* (2001)
* *One More Car, One More Rider* (2002, regstreeks 2001)
* *Me and Mr. Johnson* (2004)
* *Sessions for Robert J* (2004, CD- en DVD-pakket)
* *Back Home* (2005)
* *The Road to Escondido* (2006)
* *Clapton* (2010)
* *Play the Blues* (2011)
* *Old Sock* (2013)
* *The Breeze* (2014)
* *I Still Do* (2016)
* *Crossroads revisited* (2016)
* *Happy Xmas* (2018)
* *Meanwhile'' (2024)

## Verwysings 
## Eksterne skakels 
* Amptelike webwerf van Eric Clapton 
* Claptons "Crossroads" Rehab-sentrum te Antigua 
* Die Eric Clapton FAQ
Mariner 7

As deel van 'n groter Mariner-program-1969, het **Mariner 6 en Mariner 7** die eerste sendings na Mars voltooi en oor die ewenaar en suidelike poolgebied gevlieg. Die tuie het die atmosfeer en oppervlak geanaliseer en terselfdertyd heelwat beelde teruggestuur.

Mariner 7 se naaste verbyvlug aan Mars (3&nbsp;524 kilometer) was op 5 Augustus 1969. 

Die ultraviolet spektrometer op beide Mariner 6 en 7 is vervaardig deur die *Laboratory for Atmospheric and Space Physics*.

Die ingenieursmodelle van beide Mariner 6 en 7 bestaan steeds en word deur die *Jet Propulsion Laboratory* besit. Dit is tans uitgeleen aan die *Laboratory for Atmospheric and Space Physics*, en word in die laboratorium se ontvangslokaal vertoon.

## Verwante artikels 
*Ruimtevaart
Anchorage

**Anchorage** (letterlik: "ankerplek") is met 'n bevolking van 289&nbsp;600 (volgens die 2024-skatting) die grootste stad en ekonomiese sentrum van die Amerikaanse deelstaat Alaska. 'n Bietjie minder as die helfte van die deelstaat se bevolking woon hier.

Anchorage lê in Suid-Sentraal-Alaska, 61 grade noord (omtrent dieselfde as Stockholm en Sint Petersburg). Dit was aanvanklik 'n konstruksiekamp vir die bou van die Alaska Spoorweg. Teen 1920 het dit só gegroei dat dit amptelik as 'n stad geproklameer is. Vandag is die hawestad die middelpunt van die streek se ruolie- en aardgasbedryf.

Op 27 Maart 1964 skud 'n hewige aardbewing, wat 9,2 op die Richterskaal gemeet het, die stad. Grootskaalse grondverskuiwings en 'n tsoenami berokken groot skade, en 125 mense verloor hulle lewens in die natuurramp. Die maksimum aantal verdiepings vir nuwe geboue is na die aardbewing op 21 beperk.

## Klimaat 
Die gemiddelde daaglikse temperatuur in die somer is 13° tot 23&nbsp;°C, terwyl die gemiddelde temperature tydens die winter tot -15&nbsp;°C kan daal. Desondanks geniet die stad 'n milder klimaat as baie gebiede van die vastelandse Verenigde State. 'n Tipiese kenmerk van Anchorage se weer is die onvoorspelbaarheid daarvan.

## Eksterne skakels 
* 
*  
*  Amptelike webwerf
*
Goeie Vrydag-aardbewing

duimnael|regs|300px|Skade deur die aardbewing in die *Turnagain Heights*.
duimnael|regs|300px|*Fourth Avenue* in Anchorage.

Die **Goeie Vrydag-aardbewing**, ook bekend as die "Great Alaska Earthquake" van 27 Maart 1964 was die enkele sterkste aardbewing in die Verenigde State se geskiedenis. Die episentrum van die aardbewing was in Prince William Sound in Suid-Sentraal-Alaska. Die aardbewing het 9.2 op die Richterskaal gemeet.

Meeste van die eiendomsbeskadiging was in Anchorage, 120&nbsp;km noordwes van die episentrum. Die aardbewing het tot 125 sterftes gelei, amper almal as gevolg van die tsoenami wat ontstaan het in die fjords van Prins William Sound en die Kenai Skiereiland.

Die skokgolf het amper 3 minute lank aangehou, en die meeste van die skade in die stad was as gevolg van die massiewe landverskuiwings. Amper al die huise in die buurt van Turnagain Heights is verwoes in die aardbewing. 

## Verwysings 
## Eksterne skakels 
*
Richterskaal

Die **Richterskaal** is 'n wiskundige tegniek wat gebruik word om die intensiteit van 'n aardbewing aan te dui. Dit word verkry deur die seismologiese krag (energievrystelling) van aardbewings te vergelyk, en dan as 'n waarde tussen 0 en 10 weer te gee. Dit is gebaseer op amplitudemetings verkry van seismograminstrumente wat oor die hele oppervlak van die aarde versprei is, alhoewel dié op 'n relatief kort afstand (binne 'n paar honderd kilometer) van die episentrum, die akkuraatste is. 

Dit was ontwikkel in 1935 deur Charles Richter in samewerking met Beno Gutenberg, beide van die California Institute of Technology. Die Richterskaal ken 'n enkele nommer toe aan die sterkte van die aardbewing. Die mees korrekte naam is die ML Skaal (vir **local magnitude**).
Suid-Sentraal-Alaska

duimnael|Ligging van Suid-Sentraal-Alaska in Alaska

**Suid-Sentraal-Alaska** bestaan uit die gedeelte van die deelstaat Alaska, Verenigde State van Amerika, vanaf die kus en opwaarts na die Golf van Alaska.

Die gebied sluit in die Alaskaskiereiland, Kodiakeiland, Kenaiskiereiland, Cook Inlet, Prins William-sund. Visvang en petroleumproduksie is die belangrikste ekonomiese aktiwiteite.

Die vernaamste stad is Anchorage. Ander stede sluit in Kenai, Valdez, Homer en Seward.
Akkedis (musiekgroep)

:*Hierdie artikel is oor die Afrikaanse musiekgroep. Sien akkedis vir die artikel oor die reptiel.*

**Akkedis** is 'n Afrikaanse rock-musiekgroep wat uit die tweelingbroers, Arthur en Rudi Dennis bestaan.

Arthur en Rudi is identiese tweelinge wat volgens 'n artikel in Beeld slegs aan hulle stemme onderskei kan word. Hulle werk in hulle vrye tyd as skrynwerkers wat onder meer branderplanke bou en seiljagte herstel.

## Diskografie 
* *Voortvlugtend*, 2001
* *Vir volk en vaderland*, 2006
* *Afrika my baby*, 2007
* *Dekade: 1998–2008*, 2008
* *Husse met lang ore*

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*
Spinnekop (musiekgroep)

:''Hierdie artikel handel oor die Suid-Afrikaanse musiekgroep. Vir die arachnide, sien spinnekop.

**Spinnekop** is 'n Afrikaanse musiekgroep. Die hoofsanger is Gideon Hanekom, wat op sy eie as Gian Groen optree.

## Diskografie 
* Groenkitaar, AFRIMUSIK
* Soet September EP, AFRIMUSIK
* Tuks Insident EP

## Verwysings 
## Sien ook 
*Lys van Suid-Afrikaanse musiekgroepe
Karen Zoid

**Karen Zoid** (gebore **Karen Louise Greeff** in Brussel, België; 10 Augustus 1978) is 'n Suid-Afrikaanse musikant.

Karen het groot geword in België as die dogter van 'n Suid-Afrikaanse diplomaat en het later saam met haar familie na Suid-Afrika verhuis. Sy het daar as straatmusikant in die strate van Melville opgetree. Sy was getroud met die kitaarspeler Don Reinecke, en die paartjie se eersteling, Ben Francis Reinecke, is op 29 Januarie 2007 gebore.

Haar debuutalbum, "Poles apart", is in 2001 deur EMI uitgereik. Dié etiket het ook haar tweede album, "Chasing the Sun" in 2003 uitgereik en haar derde album, "Media", in 2005. Al drie die albums het goue status bereik. Zoid het egter van etiket verander en haar vierde album, "Postmodern World" is deur Just Music uitgereik op 2 Augustus 2007.

Die lirieke van sommige van haar liedjies vorm deel van die kurrikulum van die Universiteit van Pretoria se eerstejaarstudente, in die kursus AFR 164.

Sy is ook bekend as aanbieder van die kykNET-televisiereeks Republiek van Zoid Afrika.

## Albums 
[duimnael|Karen Zoid by [Oppikoppi in 2011]]
### Poles Apart (2001) 
** Set of wheels
** Yuppie scum
** Afrikaners is plesierig
** Southern sky
** Waitress
** Maak nie regtig saak nie
** Whore
** Whole in one
** Katriena
** Inspector holmes
** Engel
** Callback
** Vleesbaai
** Taxi

### Chasing The Sun (2003) 
** Oh My Love
** Suburbs
** Ons Soek Rock & Roll
** Deurmekaar
** Dinosaur
** Black Guitar
** Beautiful
** Verandering
** Jan
** Born To Shine
** Forty-seven
** Meisie Wat Haar Potlood Kou
** Foto Teen Die Muur
** Danville Diva
** Gentleman's Song

### Media (2005) 
** Lift me up
** Kaapstad
** Small room
** Ek lewe
** Scumbag is a loser
** Guy from the beer commercial
** Homo sapiens
** 20 Jaar
** Hou vas aan wat jy het
** The devil doesn't dig it
** Familie reunie
** Pleased to meet me
** Reason
** Mascara

## DVD-Video 
* In Die Staatsteater

## Rolprente 
* Susanna van Biljon (2010)

## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* http://karenzoid.co.za
Valiant Swart

**Valiant Swart ** (gebore 25 November 1965 as **Pierre Nolte**) is 'n Afrikaanse musikant, akteur en komponis van Stellenbosch, Suid-Afrika. Sy debuutalbum, *Die Mystic Boer*, is in 1995 deur Rhythm Records uitgereik.

Valiant Swart se naam is volgens die musikant 'n verwysing na die swart Valiant wat sy pa gery het toe hy nog kind was. Valiant Swart se grootste treffer, "Die Mystic Boer" toon ooreenkomste met die gedig "Raka" van NP van Wyk Louw en spreek kwessies rondom die identiteit van die Afrikaner en sy soeke na 'n nuwe besef aan. Valiant Swart is naas Koos Kombuis een van die kunstenaars wat die meeste by die jaarlikse Oppikoppi-musiekfeeste in Northam opgetree het. 

Hy was ook 'n hoofakteur in die TV-reeks *Song vir Katryn* en het 'n reisprogram oor jazzmusiek vir kykNET genaamd *40 dae deur die Delta*, asook 'n kuier-/reisprogram *Mooiloop*, vervaardig.

In 2008 word hy saam met Ollie Viljoen met 'n SAMA-toekenning vir hulle album *Vuur en vlam* in die kategorie *Beste Afrikaanse Tradisionele Album* bekroon.

## "Sonvanger" 
: 
Hy is ook bekend vir sy liedjie "Sonvanger" vanaf sy 2002-album *Maanhare*. Hy het die liedjie geskryf ná die selfmoord van 'n jong Afrikaanse musikant van Stellenbosch. Valiant Swart het dit geskryf met die musikant se ma in gedagte, verlangend na haar verlore seun.

Hy voeg in 'n onderhoud by: "Die liedjie het sedertdien 'n lewe van sy eie aangeneem; dit lyk asof dit vertroosting gebring het aan baie bedroefdes, wat, om eerlik te wees, my baie goed laat voel."

Die liedjie is al verskeie kere opgevoer, veral deur Corlea Botha, Jurie Els, Laurika Rauch, Karen Zoid, Theuns Jordaan en Refentse.

## Diskografie 
### Ateljeealbums 
* *Die mystic boer* (1995)
* *Dorpstraat revisited* (1996)
* *Kopskoot* (1997)
* *Roekeloos* (1998)
* *Deur die donker vallei* (1999)
* *Boland punk* (2001)
* *Maanhare* (2002)
* *Song vir Katryn* (2003)
* '*n Jaar in die son* (met Koos Kombuis) (2003)
* *@ Jinx* (met Mel Botes) (2004)
* *Mystic myle* (2005)
* *Horisontaal* (2006)
* *Vuur en vlam* (met Ollie Viljoen) (2007)
* *Vrydagaand / Saterdagaand* (2008)
* *Wild en wakker* (met Ollie Viljoen) (2010)
* *Nagrit* (2015)

### DVD's 
* *Vuur & vlam* DVD (2007)

## Filmografie 
### Televisiereekse 
* 2003: *Song vir Katryn*, as Jinx
* 2008: *Jam Sandwich*, as homself
* 2013: *Mooiloop!*, as homself

## Sien ook 
* Afrikaanse musiek
* Lys van Suid-Afrikaanse musikale kunstenaars

## Verwysings 
## Eksterne skakels 
* 
*
Piet Botha

**Piet Botha** (18 Julie 1955 – 2 Junie 2019) was 'n Afrikaanse sanger en liedjieskrywer. Hy was die seun van Pik Botha, die wêreld se langsdienende Minister van Buitelandse Sake. Die Afrikaanse skrywer en kunstenaar Lien Botha is sy jonger suster.

## Biografie 
[duimnael|links|[Pik Botha, sy eerste vrou, Helena, en hul drie oudste kinders, Roelof, Piet en Anna, ca. 1960. Lien is later gebore.]]
Piet Botha is in 1955 gebore en deel sy geboortedatum van 18 Julie met Nelson Mandela. Hy begin om liedjies te skryf en musiek te maak terwyl hy nog op skool is. In 1974 hou hy sy eerste professionele konsert as 'n akoestiese duo saam met Abner Smith by die *Keg and Tankard* in Pretoria. Daarna word hy deel van die musiekgroep *Raven* wat in 1979 hul enkelsnit *Wheel of Fortune* vrystel.

Tussen 1981 en 1983 was hy betrokke by die groep *Wildebeest* en in 1984 begin hy die musiekgroep *Jack Hammer*. Botha is in 1985 na die VSA om daar te gaan werk, maar keer in 1986 terug na Suid-Afrika. Botha en die lede van *Jack Hammer* kom weer bymekaar en reik die eerste Jack Hammer-album, *Jack Of All Trades* in 1987 uit. Gedurende 1991 aanvaar Botha 'n aanbod om saam met Silver Creek Mountain Band te speel en  hy tree saam met hulle op vir 'n jaar lank, ses nagte per week. In 2002 is hy by die *SA Rock Hall of Fame* ingelyf en in 2003 word sy album *Die Mamba* aangewys as *SA Rock Digest* se album van die jaar. In 2006 is hy deur die FAK vir sy bydrae tot Afrikaans vereer.

Piet Botha is op 2 Junie 2019 oorlede ná 'n kort stryd met kanker.

## Albums 
duimnael|300px|Toneel tydens een van Botha se optredes in 2009.
[duimnael|300px|Piet Botha op verhoog by die Riders from the Storm-konsert, [Atterburyteater, 2018.]]
* 'n Suitcase Vol Winter, 1997 WILDEBEEST
** Donkermaan
** Sien Jou Weer
** Marilyn Monroe
** Suitcase Vol Winter
** Van Tonder
** Die Kind
** Goeienag Generaal
** Klein Bietjie Reën
** In Die Transvaal
** Staan Saam Burgers
** Gipsey In Jou Oë
** Kom Huistoe

* Jan Skopgraaf, 1999 WILDEBEEST
** Jan Skopgraaf
** Haiku Vir Rooijan
** Blues Vir Louise
** Loftus Versfeld
** Kankerreën
** Slawereën
** Allesverloren
** Van Tonder deel II
** Boomstraat
** Laat Die Wiele Rol
** Riemtelegram

* Die Hits – Piet Botha, 2001 EMI

* Die Mamba, 2003 RHYTHM
** Warm Heuning
** Bye Bye My Darling
** Man Met Kitaar
** Die Mamba
** O My Heiland
** Al Die Stede
** Skielik Somer
** Die Gemmerbroodman
** Bordello
** Bosveldpad
** Herfsgedagtes
** Kitty
** Jacob Klipkop
** Jeffreysbaai (instrumentaal)

* Spookpsalms, 2011 Wolmer Records (Onafhanklik)

* Die Middernagtrein, 2018 Wolmer Records (Onafhanklik)

## Sien ook 
* Afrikaanse musiek
* Lys van Suid-Afrikaanse musikante

## Verwysings 
## Eksterne skakels 
* Piet Botha se amptelike webtuiste
* Botha se profiel op jackhammer.co.za
1

:*Hierdie artikel handel oor die jaar 1 n.C., vir ander gebruike, sien 1 (dubbelsinnig).*

Die **jaar 1** was 'n gewone jaar wat volgens die Gregoriaanse kalender op 'n Maandag begin het. Dit was die 1ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* 1 Januarie – Hierdie dag dui die begin van die Christelike jaartelling en die begin van die 1ste eeu aan.
* Die Romeinse keiser Augustus benoem Ariobazanes II as koning van Armenië.
* Die Romeinse waterleiding (*aquaeductus*) van Aqua Alsienta word opgerig.
* Die Romeinse digter Ovidius Naso skryf sy beroemde *Metamorfose*.
* In Germania breek 'n opstand uit.
* In Haïfa in die huidige Israel word die eerste mensgemaakte hawe op die oop see opgerig.

## Geboortes 
* Jesus van Nasaret

## Sterftes 
* Arshak II van Iberië, koning Iberië
* Sapadbizes, koning van die Koesj Ryk
* Amanishakheto, koningin van Koninkryk van Koesj

## Verwysings
2

Die **jaar 2** was 'n gewone jaar wat volgens die Gregoriaanse kalender op 'n Dinsdag begin het. Dit was die 2de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Tiberius word na Rome teruggeroep.
* Die eiland Kos word deel van die Romeinse Ryk.

## Geboortes 
* Apollonius van Tyana († 98).
* Deng Yu, Han-dinastie-generaal en staatsman († 58).

## Sterftes 
* Onbekend – Lucius Cesar, 'n kleinseun, aangenome seun en moontlike opvolger van keiser Augustus.

## Verwysings
3

Die **jaar 3** was 'n gewone jaar wat volgens die Gregoriaanse kalender op 'n Woensdag begin het. Dit was die 3de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
*Die bewind van keiser Augustus is vir tien jaar verleng.
* 9 September - Ná sy suksesvolle diplomasie in Armenia word Gaius by die beleg van Artagira ernstig gewond. (moontlik maar minder waarskynlik in 2)

## Geboortes 
*
## Sterftes 
*
4

Die **jaar 4** was 'n skrikkeljaar wat volgens die Gregoriaanse kalender op 'n Donderdag begin het. Dit was die 4de jaar van die 1ste eeu n.C. In teenstelling met normale jare het die jaar 366 dae en 'n 29 Februarie gehad.

## Gebeure 
*Die opstand in Germania wat in 1 begin het, woed steeds. Tiberius kry nou die opdrag om dit te bedwing.
* Die *Maison Carrée* in die Galliese stad Nemausus (die huidige Nîmes) word opgerig.
* In China oorstroom die Geelrivier sy oewers, wat tot honger en tot unrus lei. Die posisie van die jong keiser Ping en sy regent Wang Mang word verswak.
## Geboortes 
*

## Sterftes 
* 21 Februarie - Gaius Caesar, generaal en Augustus se opvolger.
* Bak Hyeokgeose

## Verwysings
5

Die **jaar 5** was 'n gewone jaar wat volgens die Gregoriaanse kalender op 'n Saterdag begin het. Dit was die 5de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Germanicus trou met Agrippina Senior.
* Tiberius verslaan in die Germaanse kusgebied opnuut die Chauci. Aan die Elbe verslaan hy die Langobarde.

## Geboortes 
* Paulus van Tarsus, Apostel († 67).

## Sterftes 
*

## Verwysings
6

Die **jaar 6** was 'n gewone jaar wat volgens die Gregoriaanse kalender op 'n Sondag begin het. Dit was die 6de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Judea en Samaria word onder direkte Romeinse bestuur geplaas.
* Tiberius maak planne om die Marcomanni van koning Marbod te onderwerp in die huidige Boheme. Dit sou die verowering van Germania beteken.
* Herodes Archelaus word by Augustus deur die leiers van die Jode en die Samaritane beskuldig van tiranniese gedrag. Die keiser verban hom na die stad Vienna in Gallië.
* Publius Sulpicius Quirinius word goewerneur van Sirië.

## Geboortes 
*

## Sterftes 
*
## Verwysings
10

: *Die artikel handel oor die jaar 10 na Christus. Vir ander gebruike, sien 10 (dubbelsinnig).*

Die **jaar 10** was 'n gewone jaar wat volgens die Gregoriaanse kalender op 'n Vrydag begin het. Dit was die 10de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Artabanus I kom in opstand teen Vonones I in Partië.
* Die Tempel van Concordia op die Forum Romanum word voltooi.

## Geboortes 
*

## Sterftes 
*

## Verwysings
9

:*Hierdie artikel handel oor die jaar 9 n.C., vir ander gebruike, sien 9 (dubbelsinnig).*

Die **jaar 9** was 'n gewone jaar wat volgens die Gregoriaanse kalender op 'n Donderdag begin het. Dit was die 9de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Die Romeinse veldheer Varus word in die Slag by die Teutoburgerwoud in Germanië deur Arminius verslaan.
* 9 Januarie - Wang Mang, wat die regent is vir die driejarige laaste Westelike Han-keiser Ruzi, verklaar homself tot keiser van China en begin die Xin-dinastie

## Geboortes 
* 17 November – Titus Flavius Vespasianus, keiser van die Romeinse Ryk († 79).

## Sterftes 
*
11

Die **jaar 11** was 'n gewone jaar wat volgens die Gregoriaanse kalender op 'n Saterdag begin het. Dit was die 11de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Artabanus III volg Vorones op as koning in Partië (ander bronne gee 12 as die korrekte jaar).

## Geboortes 
*

## Sterftes 
*
12

Die **jaar 12** was 'n skrikkeljaar wat volgens die Gregoriaanse kalender op 'n Sondag begin het. Dit was die 12de jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* Tiberius keer uit Germania na Rome terug en hou 'n triomftog. Hy word deur die Senaat as medeheerser naas Augustus, wat nou 75 jaar oud is, erken.

## Geboortes 
* ? – Markus die Evangelis, oteur van die Evangelie volgens Markus volgens kerktradisie († 68)
* 31 Augustus – Caligula, keiser van die Romeinse Ryk († 41)

## Sterftes 
*

## Verwysings
14

Die **jaar 14** was 'n gewone jaar wat volgens die Gregoriaanse kalender op 'n Woensdag begin het. Dit was die 14de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Met die *Consecratio Augusti* word die Romeinse keiser Augustus tot god verklaar
* Germanicus onderneem 'n veldtog teen die Germane
* Xin keiser Wang Mang van China hervorm opnuut die munt.
## Geboortes 
*

## Sterftes 
* 19 Augustus – Augustus, Romeinse keiser (* 63 v.C.)
* Julia, dogter van keiser Augustus
16

Die **jaar 16** was 'n skrikkeljaar wat volgens die Gregoriaanse kalender op 'n Vrydag begin het. Dit was die 16de jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* Germanicus loods sy poging om Germania te verower. Hy is seëvierend by Idistaviso en wil die Elberivier tot grens verklaar, maar verloor baie van sy skepe in 'n storm.
* Tiberius, wat nie Germanicus se oorlog ondersteun nie, roep hom terug na Rome waar hy 'n triomftog hou, maar die verowerings word nie gehandhaaf nie.

## Geboortes 
*

## Sterftes 
*
17

Die **jaar 17** was 'n gewone jaar wat volgens die Gregoriaanse kalender op 'n Sondag begin het. Dit was die 17de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Germania word 'n Romeinse provinsie.
* Lü Mu begin 'n boereopstand teen keiser Wang Mang in die Lülin-heuwels in wat vandag die provinsie Hubei is.
## Geboortes 
*

## Sterftes 
* Archelaos, die laaste koning van Kappadosië (* onbekend).
15

Die **jaar 15** was 'n gewone jaar wat volgens die Gregoriaanse kalender op 'n Donderdag begin het. Dit was die 15de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad. 

## Gebeure 
* Germanicus mobiliseer die magte van die Ryn en trek Germania binne. Die suster van die Cheruske-leier Arminius val in sy hande. Die Saksiese stamme verenig teen hom.
* Germanicus val die Sakse oor land en see aan. Caecina sal met hom verenig aan die Eems maar word gedwing terug te gaan na die Ryn. Die geveg om Germania is nie beslissend nie.

## Geboortes 
* Onbekend – Apollonios van Tyana,  is 'n Griekse filosoof († 100)
* 24 September – Vitellius, was vir kort keiser van die Romeinse Ryk in die jaar van vier keisers († 69)

## Sterftes 
*
18

Die **jaar 18** was 'n gewone jaar wat volgens die Gregoriaanse kalender op 'n Maandag begin het. Dit was die 18de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* Germanicus sluit vrede met Artabanus II koning van Partië.
* Die Sjinese provinsie Ju (vandag Sjandong) kom ook teen keiser Wang Mang in opstand.

## Geboortes 
*

## Sterftes 
*
19

Die **jaar 19** was 'n gewone jaar wat volgens die Gregoriaanse kalender op 'n Dinsdag begin het. Dit was die 19de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
*Vierduisend Joodse seuns uit Rome word gedwing om as soldate in Sardinië te dien en die res van die Joodse gemeenskap in Rome moet die stad verlaat.

## Geboortes 
*

## Sterftes 
* 10 Oktober – Germanicus, generaal in die Romeinse Ryk; vergiftig deur Gnaeus Piso, waarskynlik op bevel van keiser Tiberius (* 15 v.C.)
*Koning Vonones I van Partië.

## Verwysings
21

Die **jaar 21** was 'n gewone jaar wat volgens die Gregoriaanse kalender op 'n Vrydag begin het. Dit was die 21ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
*

## Geboortes 
*

## Sterftes 
* Publius Sulpicius Quirinius, Romeinse goewernerneur van Sirië (* 45 v.C.)
* Gaius Julius Arminius (* 18/17 v.C.)
24

Die **jaar 24** was 'n skrikkeljaar wat volgens die Gregoriaanse kalender op 'n Maandag begin het. Dit was die 24ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
*Keiser Gengshi rig Chang'an in as sy hoofstad.
*Gengshi verleen die titel koning van Hanzhong aan Liu Jia.

## Geboortes 
*

## Sterftes 
* Caius Silius, Romeinse generaal.
* Strabo  (waarskynlike datum).

## Verwysings